钦定古今图书集成/明伦汇编/氏族典/第189卷 > 萧铣
## 钦定古今图书集成/明伦汇编/氏族典/第189卷 > 萧铣

按《唐书萧铣传》：“铣，后梁宣帝曾孙也。少贫，佣书，事母
孝。炀帝以外戚擢为罗川令。大业十三年，岳州校尉
董景珍、雷世猛、旅帅郑文秀、许元彻、万瓒、徐德基、郭
华、沔人张绣等谋反隋，且推景珍为王。景珍曰：‘罗川
令，故梁裔也，宽仁大度，有武皇遗风。今推之以应天
顺人，不亦可乎’？乃遣人告铣。铣即募兵数千，将应景”

宁二年，僭称皇帝，署百官一用梁故事。武德元年，徙
都江陵，复园庙。铣性外宽内忌，疾胜己者，于是大臣
旧将皆疑间，多叛去。四年，诏孝恭与李靖率巴、蜀兵
图铣，孝恭、靖直逼其都。初，铣放兵，止留宿卫数千人，
及仓卒追集，江岭回远，未及赴。孝恭布长围守之，数
日，破其水城，取楼船数千。交州总管丘和、长史高士
廉、司马杜之松诣靖降。铣度救不至，率官属缌衰布
帻诣军门谢。孝恭受之，护送京师。铣至，高祖让之，对
曰：“隋失其鹿，英雄竞逐。铣无天命，故为陛下禽。犹田
横南面，岂负汉哉！”帝怒其不屈，诏斩都市，年三十九。
自僭国至灭，凡五年。